***Позив за учешће у јавној расправи о Нацрту Одлуке о првој измени и допуни Одлуке о буџету Општине Топола за 2024. годину***

Датум: 17.05.2024. године,

Поштоване грађанке и грађани,

Општина Топола у процесу израде Одлуке о првој измени и допуни Одлуке о буџету Општине Топола за 2024. година, након прибављених података, анкетирања и консултација са релевантним друштвеним групама, институцијама и удружењима грађана организује догађај јавне расправе о Нацрту Одлуке о првој измени и допуни Одлуке о буџету Општине Топола, на коме ће представити Нацрт Одлуке.

На догађај јавне расправе се позивају представници стручне јавности, представници организација цивилног друштва, предузетника, представници установа/служби,Месне заједнице као и сви заинтересовани грађани и грађанке Општине Топола.

Користимо ову прилику да Вас позовемо да присуствујете догађају јавне расправе дана 18.05.2024.године, од 08,00 часова до 10,00 часова,дана 20.05.2024. године, од 12,00 часова до 14,00 часова и дана 21.05.2024. године, од 07,30 часова до 8,30 у просторији Скупштинске сале општине Топола, број 20, ул.Булевар Краља Александра I број 9 у Тополи.

Програм јавне расправе садржи:

* Уводну реч,
* Представљање Нацрта Одлуке о првој измени и допуни Одлуке о буџету Општине Топола за 2024. годину,
* Упознавање са Извештајем о спроведеним консултацијама током буџетског циклуса,
* Дискусија и закључак.

Са Нацртом Одлуке о првој измени и допуни Одлуке о буџету Општине Топола за 2024. годину можете се упознати на званичном сајту општине Топола[**www.topola.rs**](http://www.topola.rs)

Имајући у виду аспект транспарентности, потребно је да ако имате коментаре, примедбе, сугестије и друго мишљење исте пошаљете (у слободној форми), са кратким образложењем на следеће електронске адресе најдаље **до 21.05.2024. године ( 09,00 сати**):

*javnarasprava@topola.com*

*sekretarso@topola.com*

[*jasnamiljkovic*](mailto:ler@topola.com)*@topola.com*

[*margaretazivanovic@topola.com*](mailto:margaretazivanovic@topola.com)

[*ler@topola.com*](mailto:ler@topola.com)

[*lpa@topola.com*](mailto:lpa@topola.com)

*inspektor@topola.com*

или предате у писаној форми на писарници општине Топола **најдаље до 21.05.2024.године (08,00 часова).**

На основу ваших предлога, примедби и сугестија Радна група за спровођење јавне расправе сачиниће извештај о спроведеној јавној расправи.

На овај начин Општина Топола укључује грађане и грађанке у процес израде Нацрта Одлуке о првој измени и допуни Одлуке о буџету Општине Топола за 2024. годину као најважнијег документа који израђује и усваја локална самоуправа.

С поштовањем,

Радна група за спровођење Јавне расправе

О Нацрту Одлуке о првој измени и допуни Одлуке о буџету

Општине Топола за 2024. годину